钦定古今图书集成/明伦汇编/交谊典/第004卷 > 《遣怀》杜甫
## 钦定古今图书集成/明伦汇编/交谊典/第004卷 > 《遣怀》杜甫

“昔我游宋中，惟梁孝王都。名今陈留亚，剧则贝魏俱。
邑中九万家，高栋照通衢。舟车半天下，主客多欢娱。
白刃仇不义，黄金倾有无。杀人红尘里，报答在斯须。
忆与高李辈，论交入酒垆。两公壮藻思，得我色敷腴。
气酣登吹台，怀古视平芜。芒砀云一去，雁鹜空相呼。
先帝正好武，寰海未凋枯。”猛将收西域，长戟破林胡。
“百万攻一城。献捷不云输，组练弃如泥。尺土负百夫。
拓境功未已，元和辞大炉。乱离朋友尽，合沓岁月徂。
吾衰将焉托，存没再呜呼。萧条益堪愧，独在天一隅。
乘黄已去矣，凡马徒区区。不复有颜鲍，系舟卧荆巫。
临䬸吐更食，常恐违抚孤。”